माँ…
कितना वक़्त लग रहा है।
आज रात होम ओपनर है।
तुम लोग मैच देखने को बेताब हो?
होम ओपनर क्या होता है?
इसका मतलब पहला मैच अपने शहर में खेला जाएगा।
-तो आज माँ का पहला मैच है। -समझ गया।
सब सोच में पड़ जाते हैं।
मेरी दो माँएं हैं।
पेन्नी टेलर मरकरी फ़ैमिली
फिर तो तुम नसीब वाले हो?
माँ, पेन्नी से थोड़ी ज़्यादा मशहूर हैं, है न?
खैर…
-क्या हुआ? -अपना नैकलेस पहनोगी, आइला?
हाँ।
ये लो। इसमें तुम्हारी फ़ोटो है।
इसे पहनना है? लाओ पहना दूँ।
देखो कैसे दिखा रही है।
यहाँ हर को मेरा नाम जानता है।
मेरी माँ यहाँ काम करती हैं।
-क्या यह तुम्हारी माँ की… -तो सब मुझे जानते हैं।
और पॉइंट गार्ड हैं, जर्सी नंबर 16।
और यूटाह से, जर्सी नंबर 20।
डायैना टौरासी।
दुनिया की सबसे बेहतरीन खिलाड़ी बनने के लिए मुझे बेहद मेहनत करनी पड़ी।
डायैना टौरासी।
-डायैना टौरासी। -डायैना टौरासी।
बहुत सी ऐसी चीज़ें थीं जिनकी मुझे कुर्बानी देनी पड़ी,
और मैं और भी कुर्बानी देने को तैयार हूँ।
मैंने एक बहुत ही बुरा फैसला लिया
और जब आप सदमे में होते हैं तब आपको कुछ सूझता नहीं है।
आप सपने और हकीकत में खो जाते हैं।
आपको पता नहीं होता कि आगे क्या होगा। मेरा खुद पर काबू नहीं था।
मेरी सारी अच्छाई पल में चली गई।
देखिए, मैं कोई परफ़ेक्ट इंसान नहीं हूँ। मैंने भी ज़िंदगी में गलतियाँ की हैं,
और मेरी आदत है कि अपनी गलतियों को मानती हूँ।
टौरासी
रोलिंग इन रूबल्स
साल 2005 मॉस्को, रूस
रूस से प्यार भेज रही हूँ।
मैं रूस गई
क्योंकि फ़ीनिक्स टीम में मुझे बहुत कम पैसे मिल रहे थे।
डब्ल्यूएनबीए की नई खिलाड़ी के तौर पर मेरी पहली तनख़्वाह 42 हज़ार डॉलर थी,
बेशक, टैक्स काटना अभी बाकी था।
रूस जाने की होड़ तब शुरू ही हुई थी,
जहाँ वो लोग खेलने के लिए भर-भर के पैसे दे रहे थे।
आप मना नहीं कर सकते थे।
लिंडसे कोलास स्पोर्ट्स एजेंट
डायैना टौरासी को विदेशों में खेलने के लिए डब्ल्यूएनबीए की तनख़्वाह से
सोलह से 18 गुना पैसे मिल रहे थे और बोनस अलग से।
मुझे याद है हमने कितनी ही बार यह बातचीत की
कि इस प्रस्ताव को ठुकराना ऐसा है जैसे पैसों को लात मारना।
इस दौरान विदेशी बाज़ार…
केट फ़ेगन स्पोर्ट्स जर्नलिस्ट
कि अगर आप डब्ल्यूएनबीए के टॉप बारह खिलाड़ियों में से हैं,
तो रूस में कुछ टीमें एक सीज़न के मिलियन डॉलर तक देने को तैयार थीं।
बहुत से डब्ल्यूएनबीए खिलाड़ी वहाँ जाकर पैसे बना सकते थे
और प्रोफ़ेशनल एथलीट वाली ज़िंदगी जी सकते थे
जो ज़िंदगी उन्हें अमेरिका में नहीं मिल रही थी।
पहली टीम जिसके लिए मैं खेली वह डायनामो मॉस्को थी।
सू बर्ड के साथ खेलने का मौका और खूब सारे पैसे मिले।
सच कहूँ तो, मुझे नहीं भाया। मुझे उसका कुछ भी नहीं भाया।
हाँ, वो…
सू बर्ड डब्ल्यूएनबीए प्लेयर
वह साल दिलचस्प था।
कोच अलग थे।
वह रूसी थे जो हमारी भाषा नहीं बोलते थे।
उनका नाम ऐनस था। काफी मज़ाकिया नाम है।
वह अपने नाम के जैसे ही थे।
आप यूँ समझें कि किसी भी खेल में प्रैक्टिस का जो सबसे ढीला अंदाज़ हो सकता है
वो हम लोगों से वही करवाते थे।
तो आपको कोई अंदाज़ा नहीं होता कि चल क्या रहा है।
तो हम दोनों भी एक साथ सबसे अलग मज़े लेते हुए, वही किया करते थे।
जब आप विदेश में होते हैं तब आपको भी महसूस होता है,
कि बहुत लंबे वक़्त से यहाँ रहे हो,
मौसम अब तक खराब ही है।
सर्दी ऐसी है कि ख़त्म होने का नाम ही नहीं ले रही।
और उसमें आप ऐनस को भी मिला लो, तो दिन और पहाड़ सा हो जाता था।
उसके बाद के अगले दो महीने,
मेरे बास्केटबॉल करियर के सबसे मुश्किल भरे महीने थे।
सू, हैलो करो।
ए, मैक। चीयर्स।
मरीना, घर पर सभी को हैलो करो।
हमारे पास कोई और राह चुनने की सहूलत नहीं थी।
हमने वह रास्ता चुना जो सबसे अच्छा था।
उसके घरवालों के भविष्य को देखते हुए।
और उसने भी यही सोचकर फैसला किया था कि सब ठीक करने को कुर्बानी तो देनी होगी।
मेरी बेचारी बहन को उस जगह को अपनाने में काफ़ी दिक्कतें आई।
दिन भर में उससे करीब 15 बार बात होती थी।
जेस्सिका डायैना की बहन
सुबह की गुड मॉर्निंग से लेकर पूरे दिन और रात को सोने जाने से पहले
गुड नाईट तक मैसेज में बातें होती थीं।
मैं हर वक़्त फ़ोन में उसकी फ्लाइट की ख़बर रखती थी
ताकि मुझे पता हो कि वह सही-सलामत पहुँच चुकी है।
लिलयैना और मारियो डायैना के माता-पिता
चाहे आँधी आए, बिजली गिरे, मूसलाधार बारिश हो, कुछ भी हो जाए,
वह रोज़ अपनी माँ को फ़ोन करती थी। मुझे नहीं करती।
मैं ज़्यादा बातचीत नहीं करता।
माँ, हम इसी घर में रहते हैं।
अब हम सड़क पर आ गए हैं।
काफी बर्फ़ है। मैं प्रैक्टिस के लिए जा रही हूँ।
अच्छा, बुरा, हर एक चीज़ बताने को डायैना मुझे हर पल फ़ोन किया करती थी।
जब वह वहाँ जा रही थी उसी वक़्त हमने इसका वादा किया था।
कितने ही साल रही? मगर वह कभी अपना वादा नहीं भूली। कभी नहीं।
वह सीज़न ख़त्म हो गया,
और मैंने कहा यहाँ अब कभी नहीं खेलूँगी, चाहे मुझे कितने ही पैसे मिलें।
अपनी पहली तनख्वाह से आप क्या खरीदना चाहेंगी?
मेरे कोई महंगे शौक नहीं हैं। तो शायद पैसे सेविंग में चले जाएँगे।
मगर माता-पिता और अपने आस-पास के लोगों के लिए
जिन्होंने इतना साथ दिया है कुछ अच्छा सा लूँगी।
पर जहाँ तक अपने लिए कुछ लेने का सवाल है, तो अपने लिए कुछ ख़ास नहीं लेने वाली हूँ।
रूस में डायनामो के साथ पहले साल के बाद, मैं अपने एजेंट के साथ फ़ोन पर थी,
मैंने कहा, "यहाँ फिर कभी नहीं खेलूँगी।"
और फिर अचानक से,
मेरी एक दोस्त के दोस्त से उन्होंने कहलवाया "शैबटाई तुमसे मिलना चाहते हैं।"
शैबटाई का नाम सबने सुन रखा था।
विमेंस बास्केटबॉल में यह नाम हमेशा ही कुछ न कुछ वजहों से सुनने को मिलता,
ख़ासकर यूरोप में।
पैसों में मैं सबसे ऊपर हूँ।
हम दुनिया में सबसे ज़्यादा पैसे देने वाले वुमन बास्केटबॉल क्लब हैं।
शैबटाई स्पार्टक के मालिक थे, जो कि एक और टीम थी।
वह 5 फ़ुट 8 इंच के, मोटे-तगड़े इंसान थे…
जिनके घुँघराले बाल ऐसे थे जैसे आपने शायद ही कभी देखे हों।
काफी ज़्यादा घुँघराले थे, और हमेशा अच्छे से सँवारे हुए होते थे।
और शानदार पहनावा पहनते थे। ब्रियोनी सूट, कमाल की ख़ुशबू।
आप देखकर बता सकते थे, वह जिम की कमान संभालते हैं।
आमतौर पर, टीम के मालिक बेंच पर नहीं बैठते थे। पर वह बैठते थे।
तो मैंने सोचा, चलो मिल लेते हैं। देखते हैं वह क्या कहते हैं।
तो उन्होंने हमें लेने कार भेजी।
शानदार मर्सिडीज़, साथ में ड्राइवर।
यह सब देखकर ही आपको लगता, "क्या बात है।"
हमें क्रेमलिन ले जा रहे थे।
हम रेड स्क्वायर के पास से होकर शहर जा रहे थे…
और फिर एक शानदार ऑफ़िस में पहुंचे।
हमें लग रहा था जैसे हम किसी फ़िल्म में हैं,
और या तो हम किडनैप होने वाले हैं या हमारे साथ कुछ कमाल का होने वाला है।
अचानक ही, दोनों दरवाज़े खुले…
"शैबटाई आपसे बात करना चाहते हैं।"
वह एक बड़ी सी लकड़ी की मेज़ के सामने बैठे थे।
किसी बड़े कलेक्टर की ऑफ़िस के बारे में आप जैसा सोचेंगे,
वह जगह बिल्कुल वैसी थी।
उनका ऑफ़िस किसी आलीशान म्यूजियम से कम नहीं था।
चाहे वो आर्टवर्क हो या फिर अलग-अलग तरह की पेंटिंग्स।
इज़राइली कलाकृतियाँ, यहूदी कलाकृतियाँ और कई तरह की अजीबो-गरीब चीज़ें।
आप जिस भी मेज़ पर जाते वहाँ आपको ढेरों वॉलरस के दाँत दिखते।
वह बोले, "क्या कहती हो तुम दोनों अगले साल मेरे लिए खेलोगी?"
मैंने कहा, "मैं फिर कभी रूस में नहीं खेलूँगी।" तो नहीं।
वह हमें अपने बारे में बताने लगे
और यह कि कैसे हम उनकी परेशानियों को दूर कर सकते हैं
और यह कि वह हमें कितने पैसे दे सकते हैं।
उन्होंने कहा, "मैं तुम लोगों को वो रंग दिखाऊंगा
जो इतना भाएगा कि तुम कभी जाना ही नहीं चाहोगी।
और मैंने सोचा, "सुनने में अच्छा लग रहा है।"
मेरा मतलब, आप तो जानते हैं।
और फिर हम पैसों की बात करने लगे और…
तभी उन्होंने नैपकिन पर कुछ लिखकर आगे बढ़ाया और फिर हमने कॉन्ट्रैक्ट साइन किया।
जिसने कई मायनों में मेरे करियर को
एक अलग मोड़ दिया।
उनकी पत्नी, एना थी
जो लंबे समय तक रूसी नेशनल टीम में पॉइंट गार्ड रही थी,
बास्केटबॉल से इतना लगाव होने की एक वजह उनकी पत्नी भी थी
और यह भी कि उन्हें बास्केटबॉल से इतना प्यार क्यों था।
हम येकातेरिनबर्ग में मिले थे।
वह मेरे पीछे पड़ गए।
मुझे यह सब बिल्कुल भी पसंद नहीं आया।
तब उन्होंने अपना तरीका बदल लिया,
और फिर धीरे-धीरे,
उनकी मुझसे दोस्ती हो गई।
जब कोई इंसान आपके करीब आने लगता है,
तब आप उनकी अलग-अलग ख़ूबियों को जानते हैं।
वह मेरा बेहद खयाल रखने लगे,
छोटी-छोटी चीज़ों का ध्यान रखते।
और तीन महीनों के बाद,
मैंने हाँ कर दी।
उस दौर में शैबटाई की चाहत यह थी
कि वह रूसी बास्केटबॉल खिलाड़ियों को सबसे ऊँचे मकाम पर पहुँचाना चाहते थे।
चाहे वह खिलाड़ी किसी भी देश का हो इससे फर्क नहीं पड़ता।
स्पोर्ट से जुड़ी महिलाओं के लिए वह मसीहा थे।
तो उन्होंने महिला बास्केटबॉल खिलाड़ियों को बुलंदी पर पहुंचाया
जिसमें हम मदद तो क्या ही करते हममें भी उस बुलंदी पर पहुँचने की चाह थी।
ख़ूबसूरत और दिलचस्प चीज़ों के कलेक्टर के तौर पर
शैबटाई का मिशन था कि वह एक तरह का
ग्लोबल विमेंस बास्केटबॉल एंटरप्राइज़ खड़ा करें।
वह विमेंस बास्केटबॉल को ऐसे देखते थे।
वह बड़े-बड़े सूरमाओं के कलेक्टर बन गए।
यूरो-लीग उद्घाटन समारोह 2006 मॉस्को, रूस
मैं आज आप सभी के सामने
विमेंस यूरोपियन बास्केटबॉल सीज़न को शुरू करने की
घोषणा करने को हाज़िर हुआ हूँ।
शैबटाई, हमेशा ही एक शो सजाते,
एक शो जो लोगों के लिए होता।
उनकी टीम के ढेरों प्रशंसक थे।
और उनके मैच ऐसे होते थे जैसे सुपर बोल होता है।
शैबटाई मिखाइलोव्स्की थिएटर के कलाकारों को बुलाया करते थे।
मैच में देश का राष्ट्रगान गाया जाता था।
वहाँ सितारों की भीड़ लगी रहती थी।
वह कहा करते, "मैं तुम लोगों को कलाकार समझता हूँ।"
बिल्कुल ब्रॉडवे पर आने वाले अभिनेता और अभिनेत्रियों की तरह
जो पर्दा गिरते ही लोगों के सामने आते हैं।
साल 2007 में, उनकी टीम सितारे से भरी थी,
यानी हर खिलाड़ी अपनी-अपनी भूमिका में समझिए माहिर थे,
और यही उनका नुस्खा था।
सबसे बेहतरीन खिलाड़ियों को साथ लाओ, काम बन ही जाएगा।
डायैना टौरासी…
गोल करो, मेरी शेर, गोल करो!
डायैना टौरासी…
यूँ हम अपना पहला यूरो-लीग खिताब जीत गए।
यह पूरे रूसी खेल जगत की जीत थी।
यह दुनिया भर की विमेंस स्पोर्ट्स की जीत थी।
हमारे पास सबसे बेहतरीन टीम और बेहतरीन लीग है।
यूरो-लीग का मतलब ही यह था
कि चाहे जितने पैसे लगते हैं लगें हमें यह खिलाड़ी चाहिए।
यूरो-लीग जीतने पर 50 हज़ार यूरो, एमवीपी को 25 हज़ार यूरो मिलते थे।
और अगर आप रूसी लीग जीतते हैं, तो एक्स्ट्रा एक लाख यूरो मिलते।
हमारी ज़िंदगी मस्त कट रही थी।
उस दौर में, वह कहती, "यही तो मुझे चाहिए था।"
अगर आप कभी रूस गए हैं, और सोचते हैं कि हमारे पास बेहतर चीज़ें हैं,
तो उनके पास बेहतर से भी बेहतरीन चीज़ें हैं।
शैबटाई को हर चीज़ बेहतर से भी बेहतर चाहिए होती थी।
वह न सिर्फ बेहतरीन खिलाड़ी, बेहतरीन कोच को टीम में चाहते थे,
बल्कि चाहते थे आप बेहतरीन खाना खाएं, बेहतरीन होटल में रहें, बेहतरीन घड़ी पहनें।
उन्होंने लुई वीटॉन के बॉल हमें दिए। ऐसा कौन करता है?
हम सोचते, "हमें हर हाल में जीतना है।"
वह बगैर किसी अहम के कहते, "मैं अपनी टीम का ख़्याल रखूँगा।"
उन्होंने हमारे हुनर को परखा और यही वह चीज़ थी जिसने
अलग-अलग तरीकों से हम सब को रूस में रोके रखा।
वहाँ होकर ऐसा लगता था मानो दुनिया हमारी उँगलियों पर है।
और हमें बस इतना करना था कि वहाँ जाकर बास्केटबॉल खेलना था।
साल 2007 फ़ीनिक्स, एरिज़ोना
साल 2007 में रूस में जीत के बाद,
उसी लय को बनाए हुए फ़ीनिक्स वापस आना, और एक खिलाड़ी के रूप में खुद को देखना,
और फिर से जीत के उन तरीकों पर चलना बेहद ज़रूरी था।
कई मायनों में, मैं लीग का चेहरा था।
टौरासी ने सिर्फ एक सीज़न में स्कोर किए…
हवा के झोंके के जैसे, सात पॉइंट ले लिए।
टौरासी, एनबीए के लिए…
वह वाकई लाजवाब दाँव था।
पुराने अंदाज़ में ढल गई
जहाँ तक मुझे लगता है उस वक़्त मैं अपने करियर के टॉप पर थी।
मज़ा आ रहा है!
जब डायैना का प्रदर्शन मरकरी टीम में लाजवाब चल रहा था,
वो दौर ऐसा था जब डायैना अपने करियर की बुलंदियों पर थी।
वह ऐसे-ऐसे शॉट लगा रही थी जो कोई सोच भी नहीं सकता।
डायैना टौरासी, लाजवाब अंदाज़ में तीन और पॉइंट बटोर लिया है।
और उसके अंदर वो कैलिफ़ोर्निया वाली बात थी।
डायैना टौरासी!
बास्केटबॉल कोर्ट में वह जिस अंदाज़ में मूव करती है
वही उसे बहुत से खिलाड़ियों से अलग बनाती है।
उसकी एक अलग ही पहचान रही है।
वह डायैना टौरासी है।
साल 2007 में, फ़ीनिक्स मरकरी डब्ल्यूएनबीए में सबसे टॉप पर थी।
हर तरफ इसी टीम के चर्चे थे।
इतिहास में पहली बार,
फ़ीनिक्स मरकरी ने डब्ल्यूएनबीए का खिताब जीता है।
हम 2007 का चैंपियनशिप जीत गए।
हमें लगा नहीं था कि हम पहला खिताब जीत पाएंगे। हम सब बच्चे थे।
मगर डायैना ने इसे कारगर बनाया।
उसे लोगों की कद्र करनी आती है
और वह उन्हें ऐसा महसूस करवाती है कि वो अहम हिस्सा हैं।
और जब ऐसा होता है, तो पता नहीं कैसे सब एक दूसरे पर यकीन करते हैं।
लंबे वक़्त तक, मैं पेन्नी की प्रशंसक रही थी जब वह क्लीवलैंड रॉकर्स में थी।
मुझे उसके… खेलने का अंदाज़ पसंद था।
वह बहुत हिम्मतवर थी।
उसके खेल में वह ऑस्ट्रेलियाई-यूरपियन वाली झलक दिखती थी।
और साल 2004 में,
पेन्नी और मुझे दोनों को फ़ीनिक्स मरकरी ने खरीद लिया।
तो हम दोनों एक ही दिन फ़ीनिक्स टीम में आए थे।
मैं बस इतना जानती थी कि डायैना टौरासी का कॉलेज करियर लाजवाब था।
मैंने कभी उसे खेलते नहीं देखा था।
मुझे यह भी नहीं पता था वह कैसी दिखती है।
फिर देखा बिजली की रफ़्तार से कोई बास्केटबॉल कोर्ट की तरफ बढ़ रही थी
और मैं देखकर दंग रह गई।
यानी किसी इंसान में इतनी एनर्जी कैसे हो सकती है?
तारीफ़ चलेगा। वाहवाही से काम बन जाएगा।
चलो कह दो। अब तारीफ़ कर भी दो, पेन्नी।
-चलो कह दो। तुम कमाल हो? -तुम कमाल हो।
शुरुआत में हम बस दोस्त थे।
-कमाल हो। -मैं कमाल हूँ।
हम साल भर खेलते थे।
वही हमारी ज़िंदगी थी, बास्केटबॉल के लिए यहाँ से वहाँ जाना।
और इसी सब के दौरान कभी-कभार कुछ मोहलत मिलती,
जिसमें हम एक दूसरे के करीब आ गए।
हम तब भी एक टीम के तौर पर बाहर जाते और खूब जमकर पार्टी करते।
-चलो दिखा दें। -बेशक!
उसने मुझे अपने दिल की बात बताई।
हाँ, मैंने ही शुरुआत की।
हाँ।
वह आमतौर पर कभी खुद को कमज़ोर नहीं दिखाती।
और इसलिए, जब उसने मुझसे खुलकर कहा और मुझे अपने करीब आने दिया,
तो यह उसके लिए एक बहुत बड़ा कदम था।
जाहिर है यह एहसास हम दोनों की तरफ से था।
पेन्नी टेलर फ़्री थ्रो
फ़्री थ्रो लाइन से पेन्नी टेलर के लिए रिकॉर्ड कायम करने का दिन है।
यह पेन्नी टेलर के पति हैं
जिनसे डायैना टौरासी ने सवाल किया है,
"क्या वह डब्ल्यूएनबीए के ईवा लॉन्गोरिया हैं।"
मैंने कभी किसी से बेवफ़ाई नहीं की है।
वह वक़्त मेरे लिए बड़ा अहम था।
मुझसे झूठ नहीं बोला जाता।
मैं दिखावा नहीं कर सकती।
किसी को चोट पहुँचाने में ख़ुद को दुख होता है…
मगर मैं अपने दिल का हाल जानती हूँ और मुझे अपने दिल का सुनना था।
डायैना और मैंने खुद के अंदर एक चाहत महसूस की
और फिर हमने शादी कर लिया।
उसके बाद से, हम साथ हैं।
शायद मुझे डायैना से शुरुआत में ही प्यार हो गया था।
करीब 30 साल बाद जब हम नहीं रहेंगे और दूसरे हमारी जगह ले लेंगे
तब कहेंगे, "हम कितने अच्छे थे।"
-"पेन्नी और डी को देखो।" -"देखो दोनों कितने पतले थे।"
और फिर रिश्ते को निभाने की पूरी कोशिश करती जब वह रूस में होती और मैं तुर्किए में।
डायैना फ़्लाइट लेकर इस्तांबुल आती…
मेरे साथ 24 घंटे से कम वक़्त बिताती और फिर फ़्लाइट पकड़कर रूस जाती।
मैं रूस नहीं जा सकती थी क्योंकि जाने के लिए वीज़ा लेनी होती थी,
इसलिए सब उसे ही करना पड़ता था।
बोर्डिंग।
वीडियो बन रहा है।
यह बहुत बड़ी कुर्बानी थी।
मतलब, हफ़्ते में एक दिन की छुट्टी मिलती थी और वह हर हफ़्ते मुझसे मिलने आती थी।
उसे ऐसा करते देखना दिखाता था कि हम दोनों के अंदर बेइंतिहा चाहत है।
मॉस्को रूस
एक बार हम शनिवार को रसियन लीग का एक मैच खेल रहे थे।
अगले दिन हम पेरिस के लिए निकलने वाले थे
तो शैबटाई ने पूछा, "कल हम पेरिस में क्या करने वाले हैं?"
मैंने कहा, "थोड़ी सी शॉपिंग करेंगे।"
तो वह मेरे पास आए, मेरे हाथों में 15 हज़ार यूरो दिए।
मैंने कहा, "अच्छा, मैं इनका क्या…" तो, मैंने उसे अपने बैग में रख लिया।
और डिनर के बाद, हम रात का मज़ा लेने के लिए रोज़ बाहर जाया करते थे।
हम घूम रहे थे। सुबह के तीन बजने को आए थे।
"अब चलना चाहिए।"
तब मैंने अपने बैग में हाथ डाला तो पता चला 15 हज़ार यूरो गायब हैं।
हमने बाथरूम में देखा। सोफ़े पर देखा।
पूरे क्लब में पैसे ढूँढ़ते रहे। पर अब कहाँ मिलने वाले थे।
तो अगली सुबह, जब हम निकलने वाले थे तब शैबटाई एयरपोर्ट आए,
और मैंने उनसे कहा, "शैब्स, कल रात मुझसे सारे पैसे खो गए।"
उन्होंने बोला, "क्या?"
मैं फिर कहा, "कल रात सारे पैसे चोरी हो गए।"
उन्होंने अपना सूटकेस खोला,
फिर से 15 हज़ार यूरो दिए और कहा, "पेरिस का मज़ा लेना।"
और मैंने कहा, "अच्छा।"
हम पेरिस निकल गए।
डायैना जब भी आती वह हमेशा पैसे लेकर आती।
मैं कहती, "कमाल है।" "इतने सारे पैसे।" सोचने दो।
उसका नाम क्या था, "शैम-पाई?" कुछ ऐसा ही था।
मुझे उसका नाम अच्छे से नहीं पता।
तो वह जवाब देती, "हमने अच्छा खेला इसके लिए मिले हैं।"
"वह हमेशा हमें पैसे देते हैं।"
रूबल की बारिश
रशियन प्रो लीग में बर्ड और टौरासी को मिल रही
शैक और डी-वेड जैसी तनख्वाह और सहूलत
मगर हमें नहीं पता था कि वह आदमी असल में क्या करता था।
उसे लेकर हमेशा अफ़वाह और कहानियाँ ही सुनने को मिलती थीं।
जो अफवाहें हमने सुनी थीं, ज़्यादातर ऐसी थीं,
"शैबटाई" के हाथ अलग-अलग धंधों से जुड़े हैं।
वह इस धंधे से जुड़ा हो सकता है या फिर वह कोई और चीज़ कर रहा है,
पर हमें कोई अंदाज़ा नहीं था।
आप जब भी रूसी खिलाड़ियों से पूछते, "शैब्स क्या काम करते हैं? और…"
तो वो कहते, "बिज़नेसमैन हैं।"
अच्छा, ठीक है, वह बिज़नेसमैन हैं।
मैं आपसे एक सवाल पूछूँगी जिससे शायद आपको थोड़ा गुस्सा आ सकता है।
लोगों का संदेह है कि आपके ताल्लुक रशियन माफ़िया से हैं
इस पर आपका क्या कहना है?
पहली बात तो, मैं गुस्सा नहीं हूँ।
समझीं? मैं गुस्सा नहीं हूँ।
मेरा उनसे कोई संबंध नहीं है।
और रूसी मीडिया में भी किसी को नहीं लगता कि ऐसा कुछ है,
ऐसा कहते तो मैं उन पर केस करता।
मुझे नहीं पता कि कोई जानता था कि उनके पास पैसे कहाँ से आ रहे हैं।
हम सवाल नहीं पूछते थे। हम अपने से मतलब रखते थे।
मैं आठ महीनों तक रूस में खेलती थी।
उसके बाद गर्मियों के दौरान डब्ल्यूएनबीए सीज़न के लिए फ़ीनिक्स आ जाती।
वक़्त डायैना टौरासी के साथ है।
टौरासी। काफी आसानी के साथ।
डायैना टौरासी आपसे हिसाब बराबर करके रहेगी।
जेस्सिका टौरासी बज़र को मात देती हुई। और दे दी।
मैं "अविश्वसनीय" कहती। मगर नहीं। यह अक्सर ऐसे कारनामे करती है।
आधे कोर्ट से खेला है।
टौरासी। इस मैच में भी 30 अंक बटोरे।
डायैना टौरासी अपने खेल को एक अलग ही ऊँचाई पर ले गई थी।
उसने लीग की किसी भी खिलाड़ी के मुकाबले कहीं ज़्यादा तीन अंक बटोरे हैं।
टौरासी इस लीग में तीन अंक बटोरने वाली नंबर एक खिलाड़ी है।
इस नौजवान महिला खिलाड़ी में कुछ तो ख़ास बात है।
टौरासी ने हवा में उछाल दिया है।
और यह हुआ गोल।
डब्ल्यूएनबीए में सबसे ज़्यादा टोटल पॉइंट्स और स्कोरिंग एवरेज का रिकॉर्ड बनाया है।
साथ ही वह लीग के इतिहास में इकलौती खिलाड़ी भी बन गई है
जिसने अपने पहले छह सीज़न में 500 या उससे अधिक अंक हासिल किए हैं।
डब्ल्यूएनबीए के एमवीपी का खिताब जाता है फ़ीनिक्स मरकरी की डायैना टौरासी को।
मुझे लगता है यही वह दौर था
जब मुझे ऐसा महसूस होना शुरू हुआ, "यह बात अजीब है।"
मैं दुनिया की सबसे बेहतरीन खिलाड़ी हूँ
और फिर भी मुझे अपने हक़ के पैसे कमाने को एक कम्युनिस्ट देश में जाना पड़ता है।
डब्ल्यूएनबीए सीज़न के बाद, सभी महिला खिलाड़ी
सात से आठ महीनों के लिए यूरोप में खेलने जाते थे।
वो उनके हुनर की कीमत देते थे।
एक बार मैं जब वापस आई तो एहसास हुआ, "मेरे माता-पिता की अब उम्र हो गई है
और कितने वक़्त से इनसे दूर हूँ।"
हम यहाँ रहकर उतने पैसे नहीं कमा रहे थे
इसलिए बेहतर कल के लिए हर साल रूस जाकर कमाई करना ही एक रास्ता था।
अब हमें घर आना था पर यहाँ न के बराबर पैसे मिलते।
वो भी बुरे हालात के बीच एक मुश्किल लीग खेलना होगा
जिसमें कि मुकाबले भी टक्कर के होंगे…
वहाँ सफ़ाई करने वाले मुझ से ज़्यादा पैसे कमाते थे।
वह एक मुश्किल दौर था। वाकई एक मुश्किल और चुनौती भरा दौर था।
डॉना ऑरेन्डर डब्ल्यूएनबीए अध्यक्ष
हमें लेकर लगातार ये बातें उठती रहीं
कि यह लीग अब दिवालिया होने के कगार पर है।
डब्ल्यूएनबीए कई तरह से संघर्ष कर रहा था।
विमेंस लीग बचे रहने की लड़ाई
वे काफी पैसे गँवा रहे थे, और उस नुक्सान को एनबीए को भरना पड़ा।
एनबीए ने बहुत सारा पैसा निवेश किया,
यह सोचकर लाखों डॉलर दिए कि डब्ल्यूएनबीए सफल होगा।
मगर नतीजा बेहद चुनौतीपूर्ण रहा।
क्योंकि उस वक़्त समाज को विमेंस स्पोर्ट्स से उतना लगाव नहीं था।
लीग लगातार संघर्ष कर रहा था और टीम के मालिक
लगातार सवाल कर रहे थे कि क्या हर दिन का उनका ये निवेश
उनके वक़्त और पैसे के हिसाब से फायदेमंद है भी या नहीं।
आर्थिक और समाजिक रूप से लीग अपने बदौलत नहीं चल पा रहा था।
जिसकी वजह से हर चीज़ में कटौती हुई।
इकोनॉमी फ़्लाइट, बस का सफ़र, दैनिक भुगतान में कटौती।
जब हम अमेरिका में एक प्रोफ़ेशनल खिलाड़ी बनते हैं
तो यहाँ ऐसी ज़िंदगी मिलने की तमन्ना नहीं करते।
और फिर वह रूस जाती।
और वहाँ ऐसी टीम का हिस्सा बनती जो कोई कटौती नहीं करती थी
साथ ही आपकी हर एक ज़रूरत को पूरा किया जाए इसका पूरा ख्याल रखती थी।
उस दौर में रूस में, कुलीन वर्गों का वाकई विकास हुआ था।
तो सबके पास खूब सारे पैसे थे।
और वे घोड़े की रेस में चाहते तो वहाँ भी पैसे लगा सकते थे।
मगर किसी वजह से उन्हें विमेंस बास्केटबॉल से इतना लगाव हो गया था
और खिलाड़ियों को उससे फायदा हुआ।
और मुझे लगता है वह ऐसा दौर था जब हमें घर आने में झिझक महसूस होती थी।
डी की सोच बस यही थी।
"मैं पूरी मेहनत से खेलूँगी और बेहतरीन प्रदर्शन दूंगी,
और इसके बदले मुझे ख़ूब सारे पैसे चाहिए, बस।
और मुझे लगता है यही वह बात थी जिसे लेकर वह डब्ल्यूएनबीए से ख़ुश नहीं थी।
यह उसके लिए बेहद मुश्किल भरा था कि सबसे बेहतरीन खिलाड़ी होने के बावजूद
आर्थिक रूप से उसे सुविधा नहीं मिल रही थी।
डब्ल्यूएनबीए में, मैं रोज़ प्रैक्टिस में उसके साथ होता।
हाथ और पाँव में हर जगह चोट लगी होती…
टॉड ट्रॉक्सेल ट्रेनर
…और उसकी बाज़ुओं पर भी।
क्योंकि डायैना की बात करें, तो वह एक काफी फ़िजिकल प्लेयर है,
तो सामने वाली टीम उससे बदला लेती।
टौरासी की सीधी भिड़ंत वाइट से हुई, और उसे फिर से फ़ाउल मिला है।
वह ऐसा था मानो आप डायैना को रेसलिंग में मार खाते देख रहे हों।
एक सीज़न की बात है, हमारी रूसी टीम ने डी को पैसे देकर मनाया
कि वह इस साल डब्ल्यूएनबीए न खेले।
उस पर उन्हें इतना यकीन था।
वे यूरो-लीग के सभी खिताब जीतना चाहते थे।
तो उसके चोटिल होने का खतरा कैसे लेते?
जब भी आप खेलेंगे, तो चोटिल होने का जोखिम होता ही है।
तो इससे उसे गुस्सा आता और फिर वह उन्हें कुछ सुना देती।
वह कुछ व्यक्तिगत टिप्पणी कर देती। जो कि रेफ़रियों को पसंद नहीं आता।
अच्छा तो मैंने उसे धक्का दिया, तो मैं गिरकर भी धक्का दे सकती हूँ?
मुझे याद है एक बार उस पर जुर्माना लगा
क्योंकि उसे कई सारे टेक्निकल फ़ाउल मिले और हर चीज़ के लिए जुर्माना लगा।
वह गुस्सा हो गई और फिर से उसे टेक्निकल फ़ाउल मिला।
उसे एक टेक्निकल फ़ाउल दिया जाएगा।
मैच में दूसरा टेक्निकल फ़ाउल मिलने के चलते उसे बाहर जाना पड़ रहा है।
खूंखार रूप अपनाने की उसकी चाहत के लिए…
बस पुराने अंदाज़ में ढालना होता था,
भले इससे वह ऐसी आक्रामक दिखती जैसा विमेंस बास्केटबॉल ने नहीं देखा था
और इसके चलते कहासुनी होती।
वह नहीं सुनने वाली।
मुकाबला करना भी क्यों है?
डायैना काफी गुस्से में हैं।
विदेश में इतने पैसे मिल रहे हैं? तुम यहाँ क्यों खेल रही हो?
जिस पर वह कहती, "मुझे यहाँ इस खेल को ज़िंदा रखना है।"
"समाज में छोटी लड़कियाँ मुझे देखती हैं
और मैं चाहती हूँ कि वो आगे चलकर प्रोफ़ेशनल बास्केटबॉल खिलाड़ी बने।
मैं यही सोच कर खेल रही थी इससे विमेंस बास्केटबॉल का भला होगा
और अगली पीढ़ी का, और उससे भी अगली पीढ़ी का भला होगा,
क्योंकि महिला खिलाड़ी के रूप में ज़िंदगी भर आपके हाथ बंधे होते हैं।
मुझे लगता है हमारी पीढ़ी बस यूँ थी, "मुश्किल झेलो और आगे बढ़ते रहो।"
हमने हर चीज़ को लेकर शिकायत नहीं की।
जो कि मुझे लगता है और करनी चाहिए थी।
उन्हें फ़र्क नहीं पड़ता था हम क्या कहना चाहते हैं।
कोई ऐसा माध्यम नहीं था जहाँ आप अपनी राय व्यक्त कर सकें
कि खिलाड़ियों का कैसी सुविधा मिलनी चाहिए और न ही हमें पता था।
तब सभी में ऐसी सोच थी, "किस्मत वाली हूँ कि एक लीग भी मिल गया।"
चलो, दिखा दो।
चलो भी, मेरी शेरनी।
हाँ, उस दौरान मैंने खूब ड्रिंक किया।
मैं यही करती थी, चैंपियनशिप और पार्टी करती थी।
देखिए, मैं परफ़ेक्ट नहीं हूँ। मैंने अपनी ज़िंदगी में गलतियाँ की हैं,
और मैं हमेशा ही अपनी गलती मानती हूँ।
चलो चलें।
एक रात फ़ीनिक्स में, हमारा मैच ख़त्म हुआ।
हम डिनर के लिए बाहर गए और मन हल्का करने एक लाउंज में गए।
और घर जाने का वक़्त हो गया था।
तो हमेशा एक जद्दोजेहद बनी रहती थी कि आप सोचते, "कार से ही चली जाऊँ?"
"गाड़ी चलाकर चली जाऊँ?"
"या हमें टैक्सी मिलेगी?"
मैं अपने घर से मीलों दूर थी।
तो सोचा, "कार में बैठ जाती हूँ। हम घर पहुँच जाएँगे। कुछ नहीं होगा।"
और आगे बढ़ी बाएँ मोड़ा।
कि मुझे पुलिस ने रोक लिया।
लगा, "मैं तो गई काम से।"
मैं पहले से जानती थी।
पुलिस कार में पीछे बैठते हुए,
आपको लगता है, "यह सच में मेरे साथ हो रहा है।"
रात के 2:00 बजे कॉल आया कि डायैना नशे में गाड़ी चला रही थी,
और उसकी गिरफ्तारी हुई है,
और यह एक भयानक खबर थी।
यह खबर ऐसी थी कि जो बास्केटबॉल पर असर करेगी।
मुझे 24 घंटे जेल में गुज़ारने पड़े।
मैंने एक बुरा फैसला लिया।
अब फैसला लेने की ताक़त मेरे हाथों से छिन चुकी थी।
और मुझे बहुत बुरा लग रहा था।
मैं फ़ीनिक्स मरकरी और लीग का चेहरा थी,
जो कि आज भी मेरे लिए बहुत मायने रखता है।
यह मेरे लिए और मेरे घरवालों के लिए शर्म की बात थी।
उसने मुझे फ़ोन किया और कहा "माँ, मैं जेल में हूँ।"
जैसे ही मैंने सुना मेरी तो जान ही निकल गई।
वह वक़्त बहुत बुरा था।
यह ज़िंदगी का बुरा दौर होता था।
आप ज़िंदगी में हर अच्छा काम करो।
फिर भी आपका एक गलत फैसला और सारी अच्छाइयों का कोई मोल नहीं रहता।
-एक प्रतिष्ठित नाम पर धब्बा लग गया। -अत्यंत गंभीर ड्रिंक एंड ड्राइव का मामला।
मुझे डायैना टौरासी के मामले से पहले कोई अंदाज़ा नहीं था कि अत्यंत गंभीर
ड्रिंक एंड ड्राइव जैसी कोई चीज़ होती है।
जब भी आप स्पोर्ट्स-सेंटर चैनल खोलते दिन भर यही खबर दिखती।
"गंभीर ड्रिंक एंड ड्राइव केस"
डायैना को काफी दुख से गुज़रना पड़ रहा था
क्योंकि जब एक महिला खिलाड़ी ऐसा कुछ करती है,
तो वहाँ आदर्श वाली बात आ जाती है।
और लोगों की सोच के बिल्कुल उलट होकर आपको देखा जाना,
ऐसे जीना वाकई मुश्किल भरा होता है।
ऐसा नहीं था कि उसे शराब की लत थी।
बस उसने एक गलत फैसला लिया था।
लीग ने मुझे तीन मैचों के लिए बैन कर दिया।
वह ज़िंदगी का सबसे बुरा दौर था।
उस खोई हुई इज़्ज़त को फिर से पाना
मेरे लिए सबसे मुश्किल था।
और उस बुरे दौर में पेन्नी ने भरपूर साथ दिया।
मैं किस्मतवाली हूँ कि मुझे पेन्नी का साथ मिला।
हम एक साथ टीम में आए थे,
जैसे ही वह जिम में आती मुझे यूँ लगने लगता,
जैसे कुछ तो बदल गया है।
पेन्नी बेहद होशियार थी।
पेन्नी बेहद खूबसूरत थी।
पेन्नी बड़ी शांत मिज़ाज और अच्छी थी…
और मैं इनमें से कुछ भी नहीं थी।
मुझे लगता है उसके लिए मैं राहत का सबब हूँ।
मैं वहाँ उसकी उन परेशानियों को दूर करने वहाँ गई थी।
और बेशक वह खुद कभी नहीं कहेगी कि वह मुश्किल में है।
मतलब, वह ऐसी है ही नहीं।
मैं जानती हूँ कि जब वह घर आती है तो परेशानियों को भूल जाती है।
वह आराम कर सकती है और परिवार में घुल मिल सकती है,
और उम्मीद होती है कि हम घर में एकदम अलग इंसान हों
ऐसा नहीं जैसा कि वह बाहर जाकर जिन हालात से गुज़रती है, उसी से गुज़रे।
आपने अच्छे-बुरे दौर का ज़िक्र किया।
क्या आपकी ज़िंदगी में कभी ऐसा मोड़ आया है जब लगा हो आप भटक गई हैं?
कुछ वक़्त के लिए, बेशक मैं भटक गई थी।
अगर आपको कोई काम करना बेहद पसंद है, तो कभी उसे हलके में मत लें।
मुझे यह बात ज़िंदगी में हर वक़्त याद रहेगी।
ड्रिंक एंड ड्राइव मामले के बाद, मैंने सारा ध्यान बास्केटबॉल में लगाया।
वह हमेशा से मेरी सबसे महफूज़ जगह रही है।
खुद को वापस पाने से बेहतर और कुछ नहीं है
जब आप चाहते हैं कि आप अच्छे इंसान बनो।
मैंने हर रोज़, हर दिन जिम में बेइंतिहा प्रैक्टिस करनी शुरू कर दी।
और मुझ पर उठने वाली उँगलियों का जवाब देना था।
अपने साथियों और घरवालों की मदद के साथ खुद को वापस पाने का
मुझे एक रास्ता मिल गया।
फ़ीनिक्स मरकरी ने 2009 की डब्ल्यूएनबीए चैंपियनशिप जीत ली है।
तीन सालों में दूसरी बार उन्होंने यह खिताब जीता है।
वो डब्ल्यूएनबीए की टॉप की टीम हैं।
उस दौर से बाहर निकलना और चैंपियनशिप जीतना
और फ़ाइनल और लीग का मोस्ट वैल्युएबल प्लेयर बनना…
ऐसा था मानो दिल को सुकून मिल गया हो।
मुझे महसूस हुआ कि मैंने अपनी चाहत को पा लिया है।
लंबा वक़्त लगा और मुश्किल दौर से गुज़री।
यह दौर खट्टे-मीठे पलों से भरे हुए थे।
हमने एक चैंपियनशिप जीती।
अब चलो जश्न मनाते हैं। इस ख़ुशी को अपनाते हैं।
तीन दिन बाद, मैं रूस में थी।
अक्टूबर 2009 मॉस्को, रूस
शैब्स की एक खासियत थी, वह जानते थे कि आपको अभी वक़्त चाहिए।
वह लोगों के दिल के हाल को समझते थे।
वह हमेशा जानते थे कि कब कौन मुश्किल से गुज़र रहा है।
उन्होंने कहा, "मॉस्को आ जाओ। हम छुट्टी मनाने चलेंगे।"
मैंने कहा, "सही है।"
मैं मॉस्को पहुँची, तो शैबटाई ने कहा, "हम इज़राइल चलेंगे।"
तो हम एक प्लेन पर चढ़े और चार दिनों के लिए तेल अवीव गए।
मैं उनके घरवालों और दोस्तों के साथ घूमी।
वहाँ बहुत अच्छी और सुकून भरी रातें गुज़रीं।
इस खेल की दुनिया में कई बार, आप कोई रिश्ता नहीं बनाते।
सब कुछ एक सौदे के इर्द-गिर्द होता है।
आप खेलोगे, मैं पैसे दूँगा, कुछ ऐसा।
मगर उन्होंने ऐसा नहीं किया।
उन्होंने हमें अपना परिवार समझा।
एक खिलाड़ी और एक बेटी के तौर पर वह मुझे पसंद है।
वह मुझे पापा बुलाती है।
वह सच में हमारे पिता जैसे थे।
वह हमारा ख्याल रखते थे।
वह हर एक काम यह देखते हुए करते कि हम आराम से रह सकें।
वह जानते थे कि हम एक ऐसी जगह हैं जहाँ बस तीन लोगों से ही बात हो सकती है।
वह चाहते थे कि आप ऐसा महसूस करें जैसे आप इस दुनिया की रानी हैं,
और बदले में आपको बस बास्केटबॉल की चिंता करनी है।
नवंबर की दूसरी तारीख थी, हमारे एक दोस्त का उसी दिन जन्मदिन था।
और उसी रात बियॉन्से का कॉन्सर्ट भी था,
तो शैबटाई ने कहा, "मेरे ऑफ़िस आ आकर अपने-अपने टिकट ले जाओ।"
तो हम उनके ऑफ़िस चले गए।
और आमतौर पर दरवाज़े खुले रहते थे और हम अंदर चले जाते थे।
जैसे ही हम वहाँ पहुँचे,
वहाँ बहुत से लोग थे जिसने मैं कभी नहीं मिली थी।
और फिर मैं अंदर गई और सब कोई वेटिंग रूम में थे,
जो कि एकदम ही… अजीब था
क्योंकि हम आमतौर पर उनके ऑफ़िस में बैठते थे।
जिसके दरवाज़े बंद थे।
तो हम वेटिंग रूम में थे…
और हमारी एक टीममेट वहाँ आई और कहा…
शैबटाई की अभी-अभी हत्या हो गई है।
हम सब, हमें समझ नहीं… मतलब…
हम सब सदमे में थे।
हमें समझ ही नहीं…
जब मैंने सुना, तो मुझे लगा, "उनकी हत्या नहीं हो सकती।"
हम बस… हम कॉन्सर्ट जाने के लिए उनकी राह तक रहे हैं।
मैं अभी उनके साथ घूमने गई थी।
हम अभी तो लौटे हैं।
और फिर…
हमें पक्की खबर मिली कि उनकी सच में हत्या हो गई है।
वह सोमवार, 2 नवंबर का दिन था।
हम क्रेमलिन जा रहे थे।
उस वक़्त काफी ट्रैफ़िक थी।
करीब शाम के 4:30 बजे थे।
उस बारे में बात करने में दिल भारी हो रहा है।
पीटर टुमानोव शैबटाई का ड्राइवर
मैं बहुत बेचैन था…
शैबटाई हमेशा आख़िरी वक़्त पर सफ़र किया करते थे।
वह ऐसे कहते, "पीटर, हमें 20 मिनट में वहाँ पहुँचना है।"
उस दिन
बहुत ट्रैफ़िक था।
दूसरी गाड़ियाँ सिग्नल हरा होने का इंतज़ार कर रही थीं,
और यूँ घुसते हुए आगे पहुँच गया,
मेरा सारा ध्यान इस पर था कि सबसे पहले मुझे गाड़ी बढ़ानी है।
और तभी…
बाईं तरफ के शीशे में मैंने देखा,
एक और कार बगल में आकर खड़ी हुई है।
और उसी वक़्त, गोली चलनी शुरू हो गई।
मेरे मुड़कर देखने तक वह नहीं बचे थे
उन्हें 18 गोलियां लगी थीं।
उस सदमे में ही…
मैंने उन कमीनों को सज़ा देने का फैसला किया।
और खुद को दो गोली लगने के बाद भी मैं उनका पीछा करने लगा।
हम सामने आ रही गाड़ियों की लेन में घुस गए।
उस वक़्त हमारी स्पीड करीब 120-140 के बीच या फिर 150 पर रही होगी।
जिसके चलते कार मेरे कंट्रोल में नहीं रही।
मुझे लग रहा था काश एक बार उन्हें देख पाती।
साशा, मेरा ड्राइवर, उसने कहा, "मैं आपको वहाँ ले चलूँ।"
और मैंने कहा, "हाँ।"
उनकी कार फुटपाथ पर थी और बाहर से मुझे उनकी लाश दिख रही थी।
मुझे नहीं पता कितनी ही दफ़ा हम उस कार में बैठे थे, सैकड़ों दफ़ा।
और सब कुछ, मतलब, पता नहीं,
जब आप सदमे में होते हो, तब आपका दिमाग नहीं चलता।
आपको नहीं लगता कि यह सच है, नहीं पता होता कि आगे क्या होगा।
यह भी नहीं जानते कि कहीं आप तो अगले नहीं।
हम 35 मिनट का सफर करके गए,
और हम दोनों ही पूरे रास्ते घर पहुँचने तक रोते हुए गए।
उनकी श्रद्धांजलि हमारे जिम में ही हुई…
जिसमें कि हमने एक साथ कई शानदार पल गुज़ारे थे।
यूँ लग रहा था जैसे किसी ने आपकी रीढ़ की हड्डी आपसे अलग कर दी हो।
मेरे लिए, एक ही पल में
वह मेरे साथी, मेरे दोस्त,
मेरे पति और मेरे चाहने वाले,
और मेरे बच्चों के पिता थे।
मैं पूरी रात जागती रही।
मैं अपने बच्चों को गले लगाए हुए थी और एक डर अंदर था
कि वो लोग आकर हमें भी मार देंगे।
किसी की मौत के बाद, उसके बारे में बोलना आसान हो जाता है।
और तभी मीडिया ने हद पार कर दी।
रूसी-इज़राइली जासूस से बिज़नेसमैन बने शख़्स की हत्या
केजीबी के साथ उनके संबंध होने की बहुत सी ख़बरें चलने लगीं,
और रूसी अंडरवर्ल्ड की बात भी।
सोवियत संघ के लिए जासूसी करने के संदेह में
उन्होंने कई वर्ष जेल में बिताए थे।
और यही चीज़ उनकी हत्या के कारण को उनकी जटिल और
गुमनाम कारोबार के पीछे ढूंढ़ने की ओर इशारा करते हैं।
वह पहली बार था जब मैं सोचा था, "अब मैं भी ये सवाल पूछूँगी।"
और मैंने अपनी एक रूसी टीममेट से पूछा।
मैंने कहा, "क्या लगता है उन्हें किसने मारा होगा?"
जिस पर उसने कहा, "डायैना
जिस आदमी ने उनकी हत्या की हो सकता है वह अभी यहीं हो।"
और तब मुझे एहसास हुआ, सवाल पूछने का कोई मतलब नहीं है।
यह ऐसी दुनिया है जिसे न मैं समझती हूँ और न कभी समझ पाऊँगी,
और मैं वहीं रुक गई।
दिल के गहराइयों से और सुनी सुनाई बातों से,
मुझे नहीं लगता कि ऐसे बहुत से लोग होंगे जो सच में जानते हों कि यह आदमी कौन था।
मगर हम बस इतना जानते थे उनके पास इतने पैसे थे,
जितने क्रेमलिन से जुड़े लोगों के पास होते हैं।
ऐसा कभी नहीं लगा कि वह कुछ छिपा रहे हैं।
किसी को उनसे कोई डर नहीं था।
बेशक, हमने कहानियाँ सुनी थीं, मगर वो सब कभी भी देखने को नहीं मिला
उस दौरान जब हम रोज़ वहाँ साथ थे।
क्या हम भोले थे? मुमकिन है।
वहाँ पर ज़्यादातर वक़्त,
हम किसी के बताने का इंतज़ार करते रहते थे,
जैसे कि कहाँ जाना है, कितने बजे कार लेने आएगी।
इसलिए कोई अंदाज़ा नहीं था कि हमारे आस-पास क्या चल रहा है।
वहाँ हर कोई रशियन भाषा बोलता था और हमें वह आती नहीं थी।
तो मतलब आप वहाँ होते हुए भी नहीं थे।
और हम सब बस शैबटाई के इस पहलू से वाकिफ़ थे,
उस इंसान को जो बस एक शानदार बास्केटबॉल टीम चाहता था,
उस इंसान को जिसने हमें अपने परिवार सा माना था।
हमें कुछ भी पता नहीं था।
जो कुछ भी हो रहा था हम समझ नहीं पा रहे थे।
और तब हमारी आँख खुली और हमने कहा,
ज़रा इस खतरे को देखो जिसमें हमारी बेटी उस इंसान के साथ थी।
हो सकता है हमारी बेटी उस कार में होती तो वो लोग उसकी और उसके साथी
सू की भी जान ले लेते।
मगर मैंने भगवान का शुक्र अदा किया कि हमारी बेटी और सू को कुछ नहीं हुआ था,
क्योंकि उसके साथ उनकी भी जान जा सकती थी।
जब अंतिम संस्कार पूरा हो गया,
तब मॉस्को क्षेत्र सरकार के हमारे प्रतिनिधि,
जो बास्केटबॉल के प्रभारी थे, मेरे पास आए।
कहा कि अब मुझे पूरी टीम और
उसकी संचालन की कमान संभालनी होगी,
और मैनेजमेंट टीम की अगुआई करनी होगी।
काफी सारे सवाल खड़े हो गए थे। टीम बनी रहेगी या नहीं?
और तब मैंने फैसला किया, मैं यह करुँगी।
एना ने वाकई बहुत हिम्मत दिखाई और कमान संभाली।
और यह उसके लिए बेहद मुश्किल था।
जब मैंने मैनेजमेंट संभाला, तो पहला सवाल यह था,
टीम का खर्च कैसे निकलेगा?
क्योंकि शैबटाई काफी हद तक वित्तीय रूप से हर चीज़ में शामिल थे।
तो वित्तीय तौर पर एक बड़ा झटका लगा था,
और तनख़्वाह देने में देरी हो रही थी।
मैं सीज़न पूरा करना चाहती थी और शैबटाई को सम्मान देना चाहती थी।
मैं उस चीज़ को बचाना चाहती थी जिसे हमने बनाया था।
जनरल मीटिंग के दौरान डायैना उठी और बोली,
"मैं बगैर पैसे लिए इस सीज़न को खेलने के लिए तैयार हूँ।"
यह एक सच्चा लीडर ही कह सकता है,
और फिर पूरी टीम ने भी यही कहा।
हमारा एक भी खिलाड़ी ऐसा नहीं था जो सीज़न ख़त्म होने से पहले छोड़कर गया हो।
यह सबसे गर्म यह सबसे अच्छे छह, सात महीने रहे हैं।
डायैना टौरासी डब्ल्यूएनबीए विजेता
आख़िरकार बर्फ़ नहीं पड़ रही है, जो कि अच्छी बात है।
हम पर कोई दाँव नहीं लगा रहा था।
सबने हमारा साथ छोड़ दिया था।
हमसे कहा गया, "बस, इतना ही था, यह कहानी ख़त्म हो चुकी है।"
फिर हम यूरो-लीग के सेमीफ़ाइनल में पहुँच गए।
दो हज़ार दस
यूरो-लीग। मानो वह यूरोप का सूपर बोल था।
वह चैंपियंस लीग जैसा था। डब्ल्यूएनबीए खिताब जैसा।
हर हाल में यूरो-लीग जीतना चाहते।
अगर आप यूरो-लीग में, टॉप फ़ोर में चले गए तो मानो…
कुछ बेहतरीन बास्केटबॉल मैच जिनका मैं हिस्सा रही हूँ, उनमें से हैं।
सेमीफ़ाइनल मैच, स्पार्टक और येकातेरिनबर्ग के बीच था।
मानो उन दो टीमों में दुनिया के सबसे बेहतरीन 20 खिलाड़ी थे।
उनकी टीम में कैपी पॉनडेक्सटर, कैंडिस पार्कर जैसे
और भी एक से एक खिलाड़ी थे।
येकात हमारी सबसे बड़ी प्रतिद्वंदी टीम थी।
हमसे धूल चाटो
वह क्लासिक रियल मैड्रिड बनाम बार्सिलोना, या फिर
लिवरपूल बनाम चेल्सी के मुकाबले जैसा था।
मगर ऐसा लग रहा था जैसे मैदान पर उनकी श्रद्धांजलि सजी हो।
हम सबसे ने शैबटाई के सम्मान में ऊँचे मोज़े पहने थे…
और हम सबने अपने मोज़े पर उनकी तस्वीर लगाई हुई थी।
तो यूँ लग रहा था जैसे वह हमारे साथ हैं।
हमने उस दिन ज़्यादा बात ही नहीं की। वह बेहद शांत और उदासी भरा दिन था।
बहुत कुछ दाँव पर लगा था।
हमारे जज़्बात उफ़ान मार रहे थे।
उस पल में बास्केटबॉल खेलना बेहद मुश्किल था।
येकात टीम भी हमसे बदला लेने आई थी।
येकात के साथ हुए सभी मैच हमेशा टक्कर के होते थे।
एकदम बराबरी के।
जो टीम भी थोड़ी बेहतर खेलती वह खेल जीत जाती।
वह मैच और भी मुश्किल भरा बन गया था क्योंकि काफी धक्का-मुक्की हो रही थी।
हम पूरे मैच में बराबर पॉइंट पर चल रहे थे।
पॉनडेक्सटर।
जब भी… मेरी ज़िंदगी में कुछ ऐसा हो रहा हो जो मेरे कंट्रोल से बाहर हो…
तब बास्केटबॉल एक ऐसी चीज़ रही है जिसने हमेशा मेरा साथ दिया है।
मुझे लगा कि मैं पूरे दिल से शैबटाई के लिए खेल रही हूँ।
मुझे वाकई ऐसा महसूस हो रहा था जैसे उस पर किसी फ़रिश्ते का हाथ है।
वह आधे ग्राउंड से बाहर जाकर बॉल उछाल रही थी,
और फिर भी गोल हो रहा था और सब हमारे भले में हो रहा था।
मेरा खुद पर काबू नहीं था।
अपने लिए खेलने से बड़ा एक मकसद था,
यानी खुद की बेहतरी से बढ़कर उस टीम को ट्रॉफ़ी दिलाना।
मुझे वह पसंद है…
एक खिलाड़ी और एक बेटी के तौर पर।
मुमकिन ही नहीं था कि हम हार जाते।
हमने सेमीफ़ाइनल में येकात को हराया।
उसके कुछ दिन बाद, स्पेन को हराकर हमने फ़ाइनल भी जीत लिया।
स्पार्टक टीम यूरो-लीग चैंपियन बन गई है।
यकीन नहीं हो रहा था कि हमने कर दिखाया था।
ऐसा लग रहा था जैसे मानो मैं अभी खिड़की के पास खड़ी होकर
आसमान को छू लूँगी।
मैंने पहले कभी खिलाड़ियों की ऐसी निष्ठा नहीं देखी थी,
और भला हो उनका कि उनकी वजह से सारी आर्थिक ज़िम्मेदारियों को पूरा कर पाई।
जिन लोगों के दिल बड़े होते हैं
बस वही ऐसा काम करते हैं।
वह सच में एक शानदार पल था।
स्पार्टक टीम के लिए वह मेरा आख़िरी मैच था।
दुनिया की दौलत के बदले भी उस पल को नहीं दूँगी।
वह मेरी ज़िंदगी के सबसे बेहतरीन चार साल थे।
मुझे लगने लगा कि बास्केटबॉल का मेरा सफर एक अलग ही दिशा में जा रहा है।
आगे बढ़ने का वक़्त आ गया था।
मैं अपने करियर के शिखर पर थी।
ज़िंदगी अच्छी कट रही थी…
और अचानक सब बदल गया।
टौरासी का मोडाफिनिल टेस्ट सकारात्मक आया है।
डब्ल्यूएनबीए स्टार डायैना टौरासी को तुर्की बास्केटबॉल फेडरेशन ने निलंबित कर दिया है।
मुझ पर डोपिंग के आरोप लग रहे थे और बेहद गंभीर बात थी।
मैंने हज़ारों घंटे पसीने बहाए,
अपनी पूरी ज़िंदगी लगा दी, एक धोखेबाज़ कहलाने के लिए।
टौरासी, टौरासी, भाड़ में जाओ टौरासी!
वह मेरी ज़िंदगी का सबसे बुरा दौर था,
और यूँ न तो मैं ओलंपिक्स में खेल सकती, न विदेशों में,
सालों तक मैं बैठी रहती।
अब मैं क्या करुँगी?
क्या यह मेरे करियर का अंत है?
संवाद अनुवादक महताब आलम